Impeachment ni Renato Corona

Si Renato Corona, ang ika-23 Punong Mahistrado ng Kataas-taasang Hukuman ng Pilipinas ay nilitis ng Kapulungan ng mga Kinatawan noong 12 Disyembre 2011. Mayo 188 kinatawan ang lumagda sa reklamong **impeachment ni Renato Corona** na mahigit sa kinakailangang 95 boto o isang-katlo (⅓) ng lahat ng kagawad ng Kapulungan na bumibilang sa 285. Inakusahan si Corona ng pagkakanulo sa pagtitiwala ng bayan, tandisang paglabag sa konstitusyon, at pagnanakaw at katiwalian na ipinaloob sa walong kaso.

## Mga artikulo ng impeachment
Nakapaloob sa walong artikulo ng impeachment ang mga isinampang reklamo laban kay Corona na siyang mga sumusunod:

## Mga Panig
### Panig ng Tagapag-usig
Tinanghal ng prosekusyon sina Romero Quimbo (Liberal, 2D Marikina), Lorenzo Tañada III (Liberal, 4D Quezon) at Juan Edgardo Angara (LDP, TD Aurora) bilang tagapagsalita nito.

### Panig ng Tagapagtanggol
Binubuo ng labindalawang abogado ang grupong dedepensa kay Corona sa pangunguna ni dating Kasamang Mahistrado ng Korte Suprema at Kalihim ng Katarungan ni Estrada na si Serafin Cuevas. Si Cuevas ay naging bahagi rin ng depensa ni Estrada noong paglilitis ng kanyang impeachment sa Senado noong 2000. Ang iba pang bumubuo ng depensa ay sina:
***Eduardo de los Angeles**, dating dekano ng Kolehiyo ng Batas ng Pamantasang Ateneo de Manila at namamahalang partner ng ikatlong pinakamalaking kompanya ng mga abogado sa Pilipinas ang Romulo Mabanta Buenaventura Sayoc & De los Angeles;
***Jacinto Jimenez**, isang kinikilalang eksperto sa konstitusyon at matagal nang propesor sa Kolehiyo ng Batas ng Ateneo, partner rin siya ng Romulo Mabanta Buenaventura Sayoc & De los Angeles.
***Ramon Esguerra**, dating pangalawang kalihim ng Katarungan at naatasang tumulong sa depensa ni dating Punong Mahistrado Hilario Davide nang hainan ito ng reklamong impeachment noong 2003, namamahalang partner sa Esguerra & Blanco Law Offices, at propesor sa batas sa Unibersidad ng Pilipinas;
***Jose Roy III**, dating dekano ng batas ng Pamantasan ng Lungsod ng Maynila;
***Joel Bodegon**, namamahalang partner ng Bodegon Estorninos Guerzon Borje & Gozos Law Offices, nanungkulan bilang abogado sa Tanggapan ng Solisitor-Heneral; 
***German Lichauco II**, partner sa Siguion-Reyna Montecillo & Ongsiako Law Offices, bihasa sa kasong marahas na pangunguha at pang-aagaw ng kompanya, karumal-dumal na krimen, at kawalang-ingat sa panggagamot;  
***Tranquil Salvador III**, partner sa Romulo Mabanta Buenaventura Sayoc & De Los Angeles, dating dekano ng batas sa Pamantasan ng Lungsod ng Maynila, at propesor sa Unibersidad ng Pilipinas;
***Rico Paolo Quicho**, partner sa Quicho and Angeles Law Offices at nagsisilbing tagapagtanggol ni dating Kalihim ng Kalusugan na si Francisco Duque;
***Karen Jimeno**, nagtapos na cum laude sa Kolehiyo ng Batas ng Unibersidad ng Pilipinas at nagdalubhasa sa batas sa Harvard University;
***Dennis Manalo**, isang partner sa Siguion-Reyna Montecillo & Ongsiako Law Offices; 
***Noel Lazaro**, partner rin sa Siguion-Reyna Montecillo & Ongsiako Law Offices. Pinadala ng Kapulungan at tinanggap ng Senado ang mga artikulo ng impeachment, isang araw makaraang iimpeach ng Kapulungan ang Punong Mahistrado. Noong Disyembre 14, pinulong na ang Senado bilang isang hukumang pang -impeachment at nanumpa bilang mga senador–hukom ang mga kagawad nito at pinagpasyahan na gamitin ang mga patakarang una nang pinagtibay ng Senado noong Marso 23, para sa naudlot na paglilitis ng impeachment ni Ombudsman Merceditas Gutierrez.

Siyam sa 23 senador na mga hukom ay beterano ng impeachment ni Joseph Estrada noong 2000. Sina Juan Ponce Enrile, Vicente Sotto III, Franklin Drilon, Gregorio Honasan, Loren Legarda, Sergio Osmeña III, at Miriam Defensor-Santiago ay nagsilbing mga senador-hukom sa nasabing paglilitis, habang si Joker Arroyo ay nagsilbi sa panig ng prosekusyon at si Manuel Villar naman ay ang Ispiker ng Kapulungan na naging instrumento sa pagpapadaling maipadala sa Senado ang mga artikulo ng impeachment laban kay Estrada.

### Hatol
## Tignan din
*Saligang-batas ng Pilipinas

## Panlabas na kawing
*Ang 1987 Konstitusyon ng Republika ng Pilipinas 
*Mga Patakaran sa Pamamaraan ng Paglilitis ng Impeachment 
*Reklamong Impeachment laban kay Renato C. Corona, Punong Mahistrado ng Kataas-taasang Hukuman ng Pilipinas 

## Sanggunian
Kategorya:Senado ng Pilipinas
Kategorya:Kapulungan ng mga Kinatawan ng Pilipinas
Kategorya:Kataas-taasang Hukuman ng Pilipinas
Kategorya:2012 sa Pilipinas
Kategorya:2011 sa Pilipinas